text: Slut for omstridt læge  
  18 august 2011 kl. 06.45
  Overlæge på Aabenraa Sygehus trækker sig efter møde med sygehusets direktion.
  Det skriver JydskeVestkysten. Overlæge Said El-Batran, der nu arbejder på kirurgisk afdeling, har fire gange modtaget kritik fra Patientombuddet (det tidligere Patientklagenævnet) på grund af hans faglige standard.
  
  Patienter døde 
  Han har blandt andet undladt at undersøge en gravid kvinde for svangerskabsforgiftning, da hun blev indlagt med store mavesmerter og forhøjet blodtryk. De to seneste gange, han har fået kritik, er patienterne døde efter behandling, og Patientombuddet noterer, at det er under normen for anerkendt faglig standard.
  
  Kan fortsætte som læge 
  Overlægen har stadig sin autorisation, og kan derfor søge et nyt job som læge.
  